b'\n_START_ARTICLE_\nElizabeth Gilbert\n_START_SECTION_\nKnjige\n_START_PARAGRAPH_\nNjena prva knjiga je bila Pilgrims (Houghton Mifflin, 1997), zbirka kratkih zgodb, ki je prejela nagrado Pushcart ter se uvrstila med finaliste za nagrado PEN/Hemingway. Sledila sta romana  Stern Men (Houghton Mifflin, 2000) in The Last American Man (2002); slednji je bil nominiran za knji\xc5\xbeno nagrado National Book Award. Leta 2006 je iz\xc5\xa1la knjiga Jej, moli, ljubi: Zgodba o \xc5\xbeenski, ki je v Italiji, Indiji in Indoneziji iskala vse (Viking, 2006), kronika njenega "spiritualisti\xc4\x8dnega in osebnostnega iskanja", ki ga je pre\xc5\xbeivljala na potovanjih. Potovanja je financirala s pomo\xc4\x8djo predujma, ki ga je prejela od zalo\xc5\xbenika za nastajajo\xc4\x8do knjigo. Dru\xc5\xbeba Columbia Pictures je po zgodbi posnela istoimenski film z Julio Roberts v vlogi Elizabeth Gilbert._NEWLINE_Njena peta knjiga, Committed: A Skeptic Makes Peace with Marriage, je pri zalo\xc5\xbebi Viking iz\xc5\xa1la januarja 2010 in je nekako nadaljevanje knjige Jej, moli, ljubi. Med drugim govori o instituciji poroke s sodobnega stali\xc5\xa1\xc4\x8da; opisuje tudi stali\xc5\xa1\xc4\x8de do istospolnih porok in jih primerja z medrasnimi porokami pred letom 1970.'